Diari Oficial de la Generalitat Valenciana


Sumari del DOGV 8149, del 16-10-2017 (2017/9049)

RESOLUCIÓ de 2 d'octubre de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions per al desenvolupament de programes i serveis de promoció de l'autonomia de persones amb diversitat funcional.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8149

Data del DOGV
:   16-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/9049


Data del document
:   02-10-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 2 d'octubre de 2017, de la Vicepresidència i Conselleria d'Igualtat i Polítiques Inclusives, per la qual s'amplia el termini de justificació de les subvencions per al desenvolupament de programes i serveis de promoció de l'autonomia de persones amb diversitat funcional.  
 [2017/9049]  
Mitjançant l'Ordre 1/2016, de 20 de gener, de la Vicepresidència i Conselleria d'Igualtat i Polítiques Inclusives, s'estableixen les bases reguladores per a la concessió d'ajudes i subvencions en matèria d'atenció a persones amb diversitat funcional, promoció de l'autonomia personal i de l'accessibilitat (DOGV 7705, 26.01.2016), i s'ha convocat per Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives (DOGV 7958, 16.01.2017), per a l'exercici 2017 les subvencions per al desenvolupament de programes i serveis de promoció de l'autonomia de persones amb diversitat funcional.  
D'acord amb l'apartat catorze, punt 3, de la resolució esmentada, el termini per a la justificació del lliurament de la primera bestreta de la subvenció finalitza el 31 d'octubre.  
Per Resolució de 21 d'agost, de la Vicepresidència i Conselleria d'Igualtat i Polítiques Inclusives (DOGV 8113, 25.08.2017), s'incrementa la quantia dels crèdits destinats a les subvencions per al desenvolupament de programes i serveis de promoció de l'autonomia de persones amb diversitat funcional, i s'habilita la concessió d'ajudes no ateses per falta de crèdit sense necessitat d'una nova convocatòria. No obstant això, la concessió d'aquestes subvencions fa ineludible establir un termini de justificació apropiat perquè els beneficiaris puguen realitzar l'actuació objecte de subvenció dins del termini i en la forma corresponent.  
Vist el que disposen l'article 32 de la Llei 39/2015, d'1 d'octubre, del procediment administratiu comú de les administracions públiques, i l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, a proposta del director general de Diversitat Funcional, resolc:  
  
  
Primer  
Ampliar fins al dia 15 de novembre de 2017 el termini de justificació del lliurament de la primera bestreta de la subvenció, que estableix l'apartat catorze, punt 3, de la Resolució de 30 de desembre de 2016, de la Vicepresidència i Conselleria d'Igualtat i Polítiques Inclusives (DOGV 7958, 16.01.2017), per la qual es convoca per a l'exercici 2017 les subvencions per al desenvolupament de programes i serveis de promoció de l'autonomia de persones amb diversitat funcional.  
  
  
Segon  
Publicar la present resolució en el Diari Oficial de la Generalitat Valenciana, per a la seua eficàcia i coneixement general.  
  
València, 2 d'octubre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.